Gandia reedita el 'kit de platja segura' per a aquest estiu
28 juny 2021

## Gandia reedita el 'kit de platja segura' per a aquest estiu28 juny 2021Última actualització: 28 juny 2021

![](../gestion/img/4a5be3e2a39cbce012cf7702a398f6d60ffbc9a8ed3364bcbe18b6a194e382af.jpg)  
  

L'inici de la temporada estival i l'arribada constant de turistes a la Platja de Gandia marquen un punt i seguit en la salvaguarda i garantia de les mesures anti-Covid. Malgrat la relaxació gradual de les restriccions, és més important que mai consolidar la seguretat a la nostra platja amb l’ànim de continuar oferint als nostres visitants un turisme de qualitat i segur.

Per aquesta raó, el **regidor delegat de Turisme, Vicent Mascarell**, ha presentat aquest matí en roda de premsa el kit de platja segura 2021 que, a banda dels elements de parcel·lació (quatre piquetes de fusta i quatre cintes de 16 metres quadrats) que incloïa la darrera temporada d’estiu, enguany incorpora el Pareo Platja de Gandia de 2x2 metres que permetrà afermar la responsabilitat individual i el distanciament a l’arena entre els visitants i que es podrà adquirir a partir del 1 de juliol al preu de 15 euros en les oficines de Turisme de la ciutat. Per la seua banda, el kit, costarà 3 €.

_“__Són iniciatives simbòliques que pretenen donar una imatge de seguretat a l’hora de gaudir de la platja aquest estiu, a Gandia som exemplars i confiem en la responsabilitat d’aquells que ens visiten. És un element visual, didàctic, distintiu i molt còmode que es pot utilitzar tant de manera individual com en parella, ja que compleix els metros de distanciament social necessaris_”, ha exposat Mascarell, qui ha destacat que, “_a diferència d’altres platges, tenim una amplitud d’arena de 200.000 m2 que ens permet acollir a aproximadament 50.000 persones complint les mesures de seguretat COVID_”.

Amb aquesta iniciativa impulsada pel departament de Turisme de l’Ajuntament de Gandia es pretén el doble objectiu de “_protegir les persones i promoure la marca ‘Gandia segura’ i ‘Brilla Gandia’_”, segons ha explicat  el responsable de l’àrea. Així, la producció i disseny d’aquesta tela tèxtil, que s’incrementarà si és necessari, és íntegrament valenciana, una forma de donar suport a la industria valenciana “_que és molt potent i ho necessita_”, ha conclòs.